DIRECȚIA GENERALĂ BIODIVERSITATE

 Nr.DGB/122360/05.12.2023

 Avizat,

Director General

Daniela DRĂCEA

**RAPORTUL DE EVALUARE A CANDIDATURILOR PRIVIND COMPONENȚA COMISIEI PATRIMONIULUI SPEOLOGIC**

 În vederea reorganizării componenței Comisiei Patrimoniului Speologic, Ministerul Mediului, Apelor și Pădurilor a solicitat din partea Institutului de Speologie „Emil Racoviță”, Federației Române de Speologie şi a altor instituţii şi organizaţii naţionale cu competenţe în domeniul explorării, protecţiei şi conservării patrimoniului speologic, desemnarea persoanelor reprezentative care îndeplinesc Condițiile de eligibilitate și criteriile de evaluare prevăzute în anexa la Anunțul publicat în data de 31 octombrie 2023.

 Conform art. 2 al *Ordinului nr.* *1572/2023 privind modificarea şi completarea Ordinului ministrului mediului, apelor şi pădurilor nr.2227/2016 pentru constituirea şi funcţionarea Comisiei Patrimoniului Speologic* -Comisia Patrimoniului Speologic are în componenţă 9 membri nominalizaţi astfel: 3 membri nominalizaţi de Institutul de Speologie «Emil Racoviţă» al Academiei Române, 3 membri nominalizaţi de Federaţia Română de Speologie şi 3 membri nominalizaţi de instituţii şi organizaţii naţionale cu competenţe în domeniul explorării, protecţiei şi conservării patrimoniului speologic.

 Astfel, au fost transmise către Ministerul Mediului, Apelor și Pădurilor (MMAP) 11 propuneri de candidaturi.

 În perioada 16-17 noiembrie 2023 a avut loc întrunirea Comisiei de selecție desemnată prin *Ordinul nr.2236/29.08.2023 privind constituirea Comisiei de selecție a experților pentru a face parte din Comisia Patrimoniului Speologic*.

 Comisia de selecție a analizat cele 11 dosare depuse și a stabilit următoarele:

1. **Eligibilitatea:** din 11 candidaturi depuse, 1 candidat a fost declarat neeligibil, prin neîndeplinirea următoarei condiții de eligibilitate, după cum urmează:
* **Mihai BESESEK-** nu îndeplinește criteriul: *“Demonstrarea experienței prin prezentarea recomandărilor/ adeverințelor primite din partea coordonatorului/ reprezentantului legal referitor la proiecte/ studii/activități explorative, cercetare și conservare a patrimoniului speologic*”, deoarece dosarul nu cuprinde recomandări/adeverințel cerute în sensul îndeplinirii criteriului respectiv.

 **Prin urmare, în conformitate cu Condițiile de eligibilitate, ”*Dosarele incomplete, care nu cuprind toate documentele specificate la ”Condițiile de eligibilitate” sunt excluse de la selecție.***

1. Prin urmare, Comisia de selecție a analizat cele 10 dosare, iar punctajul acordat a fost conform tabelului de mai jos:

|  |  |  |  |
| --- | --- | --- | --- |
| **Nr. crt.** | **Nume și prenume** **candidat** | **Punctaj** | **Decizie** |
| **1.** | **Traian Brad** |  **50** | **Selectat** |
| **2.** | **Spencer Coca** | **100** | **Selectat** |
| **3.** | **Szilard Lehel Bucs** | **100** | **Selectat** |
| **4.** | **Adrian Sopincean**  |  **80** | **Selectat** |
| **5.** | **Răzvan Dumbravă** |  **60** | **Selectat** |
| **6.** | **Alexandru Petculescu** | **100** | **Selectat** |
| **7.** | **Marius Robu** | **100** | **Selectat** |
| **8.** | **Alexandra Maria Hillebrand Voiculescu** | **100** | **Selectat** |
| **9.** | **Ioana Nicoleta Meleg** | **100** | **Selectat** |
| **10.** | **Oana Moldovan** | **100** | **Selectat** |

Prezentul raport a fost elaborat pe baza evaluării făcute de către membrii Comisiei de selecție. Punctajul calculat de către membrii Comisiei de selecție a ținut cont de punctajul aferent fiecărui criteriu menționat în Anunțul MMAP.

Comisia de selecție constată că domnul Traian Brad este candidat din partea Institutului de Speologie «Emil Racoviţă» al Academiei Române (Filiala Cluj) cu punctaj mai mic.

Ținând cont că Institutul de Speologie «Emil Racoviţă» al Academiei Române a transmis 6 dosare de candidatură dintre care 5 au obținut 100 p fiecare, a fost aplicat criteriul, conform procedurii: ”3. *În cazul în care mai mulți candidați obțin același punctaj, selecția se va realiza în funcție de punctajul mai mare la criteriul 2*.” După aplicarea acestui factor de evaluare, punctajele au fost la egalitate.

Prin urmare, în conformitate cu art. 2 al OM1572/2023 ISER a nominalizat prin adresa nr.469/24.11.2023 înregistrată în MMAP cu nr. R/39571/27.11.2023, din cele cinci persoane care au obținut punctaj maxim, 3 persoane care să fie membri în CPS, după cum urmează:

1.Oana Moldovan

2. Alexandru Petculescu

3. Alexandra Maria Hillebrand Voiculescu.

Astfel, în conformitate cu procedura de selecție și evaluare, ținând cont de prevederile Ordinului nr.1572/2023 privind modificarea şi completarea Ordinului ministrului mediului, apelor şi pădurilor nr.2227/2016 pentru constituirea şi funcţionarea Comisiei Patrimoniului Speologic *-Comisia Patrimoniului Speologic are în componenţă 9 membri nominalizaţi astfel: 3 membri nominalizaţi* *de Institutul de Speologie «Emil Racoviţă» al Academiei Române, 3 membri nominalizaţi de Federaţia Română de Speologie şi 3 membri nominalizaţi de* *instituţii şi organizaţii naţionale cu competenţe în domeniul explorării, protecţiei şi conservării patrimoniului speologic, Comisia de selecție a selectat conform punctajului și celor mai sus menționate, următorii membrii ai CPS:*

|  |  |  |  |
| --- | --- | --- | --- |
| **Nr. crt.** | **Nume și prenume** **candidat** | **Punctaj** | **Decizie** |
| **1.** | **Traian Brad** |  **50** | **Respins** |
| **2.** | **Spencer Coca** | **100** | **Admis** |
| **3.** | **Szilard Lehel Bucs** | **100** | **Admis** |
| **4.** | **Adrian Sopincean**  | **80** | **Admis** |
| **5.** | **Răzvan Dumbravă** |  **60** | **Admis** |
| **6.** | **Alexandru Petculescu** | **100** | **Admis** |
| **7.** | **Marius Robu** | **100** | **Respins** |
| **8.** | **Alexandra Maria Hillebrand Voiculescu** | **100** | **Admis** |
| **9.** | **Ioana Nicoleta Meleg** | **100** | **Respins** |
| **10.** | **Oana Moldovan** | **100** | **Admis** |

Se constată astfel că sunt admise conform ordinului menționat mai sus 3 persoane din partea ISER, 2 persoane din partea Federației Române de Speologie și 2 persoane din partea altor instituții şi organizaţii naţionale cu competenţe în domeniul explorării, protecţiei şi conservării patrimoniului speologic, rămânând 2 locuri vacante ( unul din partea Federației Române de Speologie și unul din partea altor instituții şi organizaţii naţionale cu competenţe în domeniul explorării, protecţiei şi conservării patrimoniului speologic).

Comisia de selecție va posta pe site-ul MMAP rezultatele finale ale selecției privind componența CPS.

**Membrii Comisiei de Selecție:**

1. **Antoaneta Oprișan, Președinte**
2. **Ramona Zotta Cherăscu, Membru**
3. **Nicolae Manta, Membru**